## dachser_inteligent_logistics

Tlačová správa V Bratislave, 25. 11. 2021

# **Spoločnosť DACHSER úplne prechádza na zelenú elektrinu**

**Poskytovateľ logistiky získava 100 % elektrickej energie, ktorú spotrebuje na celom svete, z obnoviteľných zdrojov. Štvornásobne tak zvyšuje množstvo zelenej elektriny, ktorú sám vyrába pomocou fotovoltaických systémov.**

Od 1. januára 2022 bude spoločnosť DACHSER odoberať len elektrinu vyrobenú z obnoviteľných zdrojov. To znamená, že logistická spoločnosť, ktorá prevádzkuje 387 vlastných pobočiek v 42 krajinách, zvyšuje podiel zelenej energie z približne 60 % na 100 %.

V Nemecku a Holandsku už rodinná spoločnosť prešla na zelenú energiu skôr. Okrem toho spoločnosť DACHSER výrazne posilní vlastnú výrobu energie z obnoviteľných zdrojov. Ako prvý krok inštaluje a rozširuje fotovoltaické systémy na strechách svojich európskych logistických pobočiek a kancelárskych budov. Do roku 2025 sa súčasná kapacita viac ako zoštvornásobí na vyše 20 000 kWp inštalovaného výkonu.

„S globálnym prechodom na nákup elektrickej energie výlučne z veternej, solárnej a vodnej energie implementujeme dva základné piliere našej stratégie ochrany klímy. Zároveň rozširujeme vlastnú výrobu ekologickej elektriny,“ vysvetľuje Stefan Hohm, Chief Development Officer (CDO) v spoločnosti DACHSER. „Tieto aktivity znižujú našu uhlíkovú stopu. Náš dopyt zároveň zvyšuje výrobu ekologickej energie a prispieva k rozšíreniu kapacity výroby elektriny z obnoviteľných zdrojov v Európe.“

### **Dlhodobá stratégia ochrany klímy**

Efektivita, inovácie a inkluzívna zodpovednosť: to sú základné kamene dlhodobej stratégie spoločnosti DACHSER v oblasti ochrany klímy. Iniciatívy rodinnej spoločnosti sa zameriavajú na efektívne logistické procesy, úsporu energie a technologické inovácie. DACHSER sa domnieva, že je to najlepší spôsob, ako znížiť emisie skleníkových plynov v súlade s 2-stupňovým cieľom stanoveným Parížskou dohodou, ako aj s cieľmi Európskej únie a mnohých ďalších krajín v oblasti ochrany klímy. Kvôli tomu spoločnosť spolupracuje so zákazníkmi a partnermi, ktorí chcú tiež aktívne formovať logistiku založenú na technológiách s nízkymi a nulovými emisiami. Zamestnanci sú tiež úzko zapojení do aktivít na ochranu klímy, pričom ich záväzok voči spoločnosti a sociálnym otázkam presahuje čisto obchodné záujmy spoločnosti DACHSER.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk